Mestská časť
Bratislava - Podunajské Biskupice

Z á p i s n i c a
z mimoriadneho zasadnutia Miestneho zastupiteľstva 
mestskej časti Bratislava - Podunajské Biskupice, 
konaného dňa 30.12.2014.

Bratislava, december 2014
Zápisnica
z mimoriadneho zasadnutia Miestneho zastupiteľstva mestskej časti Bratislava – Podunajské Biskupice zo dňa 30.12.2014.

Prítomní:	PhDr. Alžbeta Ožvaldová	-	starostka mestskej časti
		Ing. Iveta Györgyová		-	miestna kontrolórka 
		poslanci			-	podľa prezenčnej listiny
		pracovníci MiÚ		-	podľa prezenčnej listiny

Navrhnutý program :

01)	Otvorenie.
02)	Úprava programového rozpočtu č. 5 Mestskej časti Bratislava – Podunajské Biskupice na rok 2014.
03)	Návrh plánu kontrolnej činnosti miestnej kontrolórky mestskej časti Bratislava – Podunajské Biskupice na I. polrok 2015.	
04)	Návrh prechodu nájmu časti pozemku parc. č. 4761 o výmere 21 m2 na Vrakunskej ul. v k. u. Podunajské Biskupice na dobu neurčitú pod predajným stánkom v osobnom vlastníctve v prospech : Milan Mondok – Kalixt
05)     Návrh prechodu nájmu pozemku parc. č. 5590/15 o výmere 13 m2 na Dudvážskej ul. na dobu určitú do 07.11.2014 v k. ú. Podunajské Biskupice v prospech: Jozef Drga, Bazovského 3137/17,Andrea Drgová, rod. Tóthová, Dudvážska 5110/23, Bratislava
06)   Predaj pozemkov parc. č. 5008/1, záhrady o výmere 349 m2 a parc. č. 5009/3, zastavané  plochy a nádvoria o výmere 40 m2 na Borekovej ul. v k. ú. Podunajské Biskupice v zmysle zákona č. 258/2009 Z. z. Viviane Füryovej ako víťazke obchodnej verejnej súťaže 
07)      Konsolidovaná výročná správa za rok 2013
08)      Záver

k bodu 01)	Otvorenie.

Starostka mestskej časti PhDr. Alžbeta Ožvaldová privítala na mimoriadnom zasadnutí miestneho zastupiteľstva poslancov mestskej časti,  pracovníkov miestneho úradu a ďalších hostí. Konštatovala, že na zasadnutí je prítomných 14 poslancov, t.j. miestne zastupiteľstvo je uznášania schopné. Z rokovania sa ospravedlnil poslanec Krippel. Následne dala hlasovať o predloženom programe rokovania doplnenom o body 08): „Zníženie základného imania v Prvej biskupickej spoločnosti, a.s.“ a 09): „Doplnenie členov komisií miestneho zastupiteľstva“, zložení návrhovej komisie a overovateľov zápisnice a miestne zastupiteľstvo prijalo

02)

UZNESENIE č. 11/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
1.	predložený návrh programu rokovania doplnený o body:
08): „Zníženie základného imania v Prvej biskupickej spoločnosti, a.s.“
09): „Doplnenie členov komisií miestneho zastupiteľstva“.
Záver programu rokovania sa prečíslováva na 10).
za: 14 – jednomyseľne

2. 	návrhovú komisiu v zložení: 	         	Izabella Jégh, Anna Brániková, Vladimír Holásek;
za: 14 – jednomyseľne

3.	overovateľov zápisnice:  		Ján Duranský, Peter Tóth.
za: 14 – jednomyseľne

k bodu 02)	Úprava programového rozpočtu č. 5 Mestskej časti Bratislava – Podunajské Biskupice na rok 2014.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 12/2014-2018
Miestne zastupiteľstvo Mestskej časti Bratislava – Podunajské Biskupice

A.	 s c h v a ľ u j e
úpravu č. 5 programového rozpočtu  Mestskej časti Bratislava - Podunajské Biskupice na rok 2014 v nasledovnej štruktúre

	Schválený rozpočet	Rozpočet 
po úprave č. 4	Úprava rozpočtu	Upravený rozpočet	
			+ / -		
bežné príjmy	5 564 257 €	5 739 285 €	        - 62 080 €	5 677 205 €	
kapitálové príjmy	12 545 854 €	12 545 854 €	- 11 391 693 €	1 154 161 €	
finančné operácie	0 €	817 436 €	0 €	817 436 €	
príjmy spolu	18 110 111 €	19 102 575 €	- 11 453 773 €	7 648 802 €	
					
bežné výdavky	5 564 257 €	5 775 690 €	- 62 080 €	5 713 610 €	
kapitálové výdavky	12 525 101 €	13 306 132 €	- 11 391 693 €	1 914 439 €	
finančné operácie	20 753 €	20 753 €	0 €	20 753 €	
výdavky spolu	18 110 111 €         	19 102 575 €	- 11 453 773 €	7 648 802 €	

03)

B)  b e r i e   n a   v e d o m i e rozpočtové opatrenie
1. medzipoložkový presun finančných prostriedkov
2. presun finančných prostriedkov podľa funkčnej rozpočtovej klasifikácie

za: 14 – jednomyseľne

k bodu 03)	Návrh plánu kontrolnej činnosti miestnej kontrolórky mestskej časti Bratislava – Podunajské Biskupice na I. polrok 2015.	

Materiál uviedla miestna kontrolórka Ing. Iveta Györgyová. Miestne zastupiteľstvo bez diskusie prijalo

	UZNESENIE č. 13/2014-2018
Miestne zastupiteľstvo Mestskej časti Bratislava – Podunajské Biskupice

s c h v a ľ u j e
Plán kontrolnej činnosti miestnej kontrolórky Mestskej časti Bratislava – Podunajské Biskupice na I. polrok 2015 bez pripomienok.

za: 14 – jednomyseľne

k bodu 04)	Návrh prechodu nájmu časti pozemku parc. č. 4761 o výmere 21 m2 na Vrakunskej ul. v k. u. Podunajské Biskupice na dobu neurčitú pod predajným stánkom v osobnom vlastníctve v prospech : Milan Mondok – Kalixt.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 14/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
prechod nájmu časti pozemku parc. č. 4761 o výmere 21 m2 na Vrakunskej ul. v k. ú. Podunajské Biskupice na dobu neurčitú pod predajným stánkom v osobnom vlastníctve
v prospech: Milan Mondok – Kalixt, IČO: 47 936 690, Rajecká č. 5, 821 07 Bratislava
ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu dlhodobého užívania predmetu nájmu a jeho zveľaďovania zo strany nájomcov.

04)

B.	u k l a d á
prednostke miestneho úradu zabezpečiť vypracovanie   nájomnej zmluvy  v zmysle bodu A tohto uznesenia a predložiť na podpis.

za: 14 – jednomyseľne

k bodu 05)  	Návrh prechodu nájmu pozemku parc. č. 5590/15 o výmere 13 m2 na Dudvážskej ul. na dobu určitú do 07.11.2014 v k. ú. Podunajské Biskupice v prospech: Jozef Drga, Bazovského 3137/17, Andrea Drgová, rod. Tóthová, Dudvážska 5110/23, Bratislava.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 15/2014-2018
Miestne zastupiteľstvo Mestskej časti Bratislava – Podunajské Biskupice

A.  s c h v a ľ u j e
prechod nájmu pozemku parc. č. 5590/15 o výmere 13 m2  na Dudvážskej ul.  na dobu určitú do 07. 11. 2044 v k. ú. Podunajské Biskupice  v prospech: Jozef Drga, rod. Drga, Bazovského 3137/17, 841 01 Bratislava a Andrea Drgová, rod. Tóthová,  Dudvážska 5110/23, 821 07 Bratislava, ako prípad hodný osobitného zreteľa v zmysle § 9a ods. 9 písm. c) zákona č. 258/2009 Z. z. zo dňa 16. 06. 2009, ktorým sa mení a dopĺňa zákon  č. 138/1991 Zb. o majetku obcí v znení neskorších predpisov a o zmene a doplnení niektorých zákonov z dôvodu dlhodobého užívania predmetu nájmu a jeho zveľaďovania zo strany nájomcu.

B.  u k l a d á
prednostke miestneho úradu zabezpečiť vypracovanie  dodatku k nájomnej zmluve  v zmysle bodu A tohto uznesenia a predložiť  na podpis.

za: 14 – jednomyseľne

k bodu 06)   Predaj pozemkov parc. č. 5008/1, záhrady o výmere 349 m2 a parc. č. 5009/3, 
zastavané  plochy a nádvoria o výmere 40 m2 na Borekovej ul. v k. ú. Podunajské Biskupice v zmysle zákona č. 258/2009 Z. z. Viviane Füryovej ako víťazke obchodnej verejnej súťaže.

Materiál uviedla prednostka miestneho úradu Ing. Janigová. Miestne zastupiteľstvo bez diskusie prijalo

	UZNESENIE č. 16/2014-2018
Miestne zastupiteľstvo Mestskej časti Bratislava – Podunajské Biskupice

05)

A.  s c h v a ľ u j e
predaj pozemkov parc. č. 5008/1, záhrady o výmere 349 m² a parc. č. 5009/3, zastavané plochy a nádvoria o výmere 40 m²  na Borekovej ul. v k.ú. Podunajské Biskupice v zmysle zákona č. 258/2009 Z.z. ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a o zmene a doplnení niektorých zákonov zo dňa 16.6.2009 podľa § 9a ods. 1 a/   Viviane Füryovej, Na Križovatkách 35/C, 821 04 Bratislava ako víťazke obchodnej verejnej súťaže za celkovú sumu 62 450,00 €.

B.  u k l a d á
1. prednostke miestneho úradu zabezpečiť vypracovanie a podpísanie kúpnych zmlúv na predaj predmetných pozemkov,
2. kupujúcemu uhradiť bankovým prevodom celú  kúpnu cenu naraz do 30 dní od podpísania
kúpnej zmluvy všetkými zmluvnými stranami,
3. prednostke miestneho úradu zabezpečiť po zaplatení kúpnej ceny nehnuteľností vypracovanie návrhu na vklad do katastra nehnuteľností v prospech kupujúceho za podmienky, že kupujúci podá návrh na vklad do katastra nehnuteľnosti a uhradí správny poplatok súvisiaci s prevodom vlastníckeho práva k nehnuteľnostiam.

za: 14 – jednomyseľne

 
k bodu 07)      Konsolidovaná výročná správa za rok 2013.

Materiál uviedla starostka mestskej časti PhDr. Ožvaldová. Miestne zastupiteľstvo bez diskusie prijalo

	UZNESENIE č. 17/2014-2018
Miestne zastupiteľstvo Mestskej časti Bratislava – Podunajské Biskupice

b e r i e   n a   v e d o m i e
predloženú Konsolidovanú výročnú správu Mestskej časti Bratislava – Podunajské Biskupice
za rok 2013.

za: 14 – jednomyseľne

k bodu 08)      Zníženie základného imania v Prvej biskupickej spoločnosti, a.s.

Materiál uviedla starostka mestskej časti PhDr. Ožvaldová. Vo svojom úvodnom slove oboznámila novo zvolených poslancov s genézou vzniku Prvej biskupickej spoločnosti, a.s. a následne prebiehajúcich súdnych sporoch ohľadne vlastníctva pozemkov, ktoré mestská časť vložila ako svoj podiel do Prvej biskupickej spoločnosti, a.s. Následne miestne zastupiteľstvo prijalo

06)

	UZNESENIE č. 18/2014-2018
Miestne zastupiteľstvo Mestskej časti Bratislava – Podunajské Biskupice

A.	 b e r i e   n a   v e d o m i e
správu o Prvej biskupickej spoločnosti, a.s.

B.	p o v e r u j e
starostku Mestskej časti Bratislava – Podunajské Biskupice ku všetkým úkonom súvisiacich so znížením základného imania, pri ktorých by mali byť vzaté z obehu všetky akcie vlastnené Mestskou časťou Bratislava – Podunajské Biskupice v Prvej biskupickej spoločnosti, a.s.

za: 14 – jednomyseľne

k bodu 09)	Doplnenie členov komisií miestneho zastupiteľstva.

	Starostka mestskej časti PhDr. Alžbeta Ožvaldová predniesla návrh na doplnenie nasledovných komisií miestneho zastupiteľstva voľbou ďalších občanov – odborníkov, ktorí prejavili záujem o prácu v týchto komisiách:

1.	komisia územného plánu, výstavby, životného prostredia, odpadov a cestného hospodárstva: Ing. arch. Dušan Nemec;
2.	komisia sociálnych vecí a zdravotníctva: Ing. Mária Hašková a Kristína Mészárosová;
3.	komisia finančná, podnikateľských činností a obchodu: Monika Mészárosová.

Miestne zastupiteľstvo bez diskusie prijalo

	UZNESENIE č. 19/2014-2018
Miestne zastupiteľstvo Mestskej časti Bratislava – Podunajské Biskupice

v o l í
	pre volebné obdobie 2014 – 2018 ďalších odborníkov z radov obyvateľov mestskej časti do nasledovných komisií:

1.	komisia územného plánu, výstavby, životného prostredia, odpadov a cestného hospodárstva: Ing. arch. Dušan Nemec;
2.	komisia sociálnych vecí a zdravotníctva: Ing. Mária Hašková a Kristína Mészárosová;
3.	komisia finančná, podnikateľských činností a obchodu: Monika Mészárosová.

za: 14 – jednomyseľne

07)

k bodu 10)	Záver.

Záverom starostka mestskej časti PhDr. Alžbeta Ožvaldová odpovedala poslancom na otázky týkajúce sa výstavby skladu liekov na Dvojkrížnej ulici a prevádzkovania Zberného dvora na tejto ulici. Poslankyňa Jégh pozvala poslancov na sv. omšu dňa 4.1.2015 do farského kostola sv. Mikuláša. Následne starostka mestskej časti poďakovala poslancom a ostatným prítomným za účasť a ukončila mimoriadne zasadnutie miestneho zastupiteľstva. 

Ing. Eva  J a n i g o v á					PhDr. Alžbeta O ž v a l d o v á  
prednostka							starostka 
miestneho úradu						mestskej časti

Overovatelia zápisnice:		Ján Duranský, Bc.	.......................................................

					Peter Tóth, Ing.	.......................................................

Alžbeta  J a n č u l o v á
zapisovateľka